Pedro

Pedro Eliezer Rodríguez Ledesma (1987-yil 28-iyulda tugʻilgan) -  Pedro nomi bilan tanilgan, ispaniyalik professional futbolchi, A Seriyaning “ Latsio ” klubi hujumchi yoki vinger sifatida oʻynaydi. U o'zining tezligi, driblingi va qarshi huumdagi  vaziyatlarni golga aylantirish qobiliyati bilan mashhur.

Pedro 2008-yildan 2015-yilgacha "Barselona" safida barcha musobaqalarda 321 o'yinda 99 ta gol urgan, 2015-yilda  "Chelsi" kulubiga o`tadi va u yerda 206 o'yinda 43 ta gol urgan va 2017-yilda Premer-liga, 2018-yilda Angliya kubogi va 2019-yilda UEFA Evropa ligasida g'alaba qozonishiga yordam bergan. U 2020 yilda A Seriyaning " Roma " klubiga o'tgan. U 26 ta yirik sovrinni qo'lga kiritgan, jumladan, beshta La Liga va uchta UEFA Chempionlar Ligasi . 2009–10 yilgi mavsumda u bir mavsumda va bir kalendar yilida har bir rasmiy klub musobaqalarida gol urgan tarixdagi birinchi futbolchiga aylandi.

Pedro Ispaniya terma jamoasi bilan ikkita FIFA Jahon kubogi va ikkita UEFA Evropa chempionatida qatnashgan, birinchisida 2010-yilda, ikkinchisida esa 2012-yilda g'alaba qozongan.

Klub faoliyati

Dastlabki yillar 
Santa Kruz de Tenerife shahrida tug'ilgan Pedro o'z faoliyatini mahalliy "San Isidro" jamoasida boshlagan. 2003-04-yilgi mavsumda u o'zining " Yuvenil " jamoasi uchun 35 ta gol urdi, shuningdek, Tercera Divizionida asosiy jamoada maydonga tushdi.  17 yoshida u " Barselona "ning yoshlar jamoasiga qo'shildi.

Barselona 
Pedro "Barselona B" ning asosiy o'yinchisi edi, chunki jamoa to'rtinchi diviziondan ko'tarilishga erishdi, 37 o'yinda maydonga tushdi va 7 ta gol urdi. 2008-yilning 12-yanvarida u asosiy jamoa safida debyut qildi va La Liga doirasida " Real Mursiya "ga qarshi o'z uyida 4:0 hisobida g'alaba qozonilgan o'yinda bir daqiqa o'ynadi.

Pedro birinchi jamoaga 2008-09 yilgi mavsumoldi qo`shildi. 13-avgust kuni u 2008-09-yilgi UEFA Chempionlar ligasining uchinchi saralash bosqichida " Visla Krakov "ga qarshi o'yinda (4:0) maydonga tushdi. Uning ushbu musobaqaning guruh bosqichidagi birinchi o'yini 16- sentyabr kuni bo'lib o'tdi, u o'z uyida " Sporting CP" ga qarshi o'yinda (3:1) Tyerri Anrini almashtirdi. 

2015-yilning 20-avgustida Pedro Premer-liga chempioni “Chelsi” ga 19 million funt sterlingga transfer qilindi va 4 yillik shartnoma imzoladi. Shartnoma imzolanganidan uch kun o'tgach, u "Vest Bromvich"ga qarshi o`yinda debyut qildi va ilk golini urdi bu "Chelsi"ning mavsumdagi ilk g'alabasi bo'ldi va jamoadoshi Diego Kosta tomonidan kiritilgan ikkinchi golga assistentlik qildi.  19- dekabr kuni Pedro " Sanderlend "ga qarshi o'yinda (3:1) ikkinchi golini urdi, bu " Stemford Brij "dagi ilk o'yini edi.

Roma 
2020-yil 25-avgust kuni A Seriyaning “ Roma” klubi Pedro bilan 3 yillik shartnoma imzolaganini e’lon qildi. U Giallorossi uchun debyutini 19-sentyabr kuni o'tkazdi va A Seriyadagi birinchi o'yinini "Verona"ga qarshi o'tkazdi. U klubdagi ilk golini 3-oktabr kuni “Udineze”ga qarshi o‘yinda (1:0) kiritdi. Kuchli startdan so'ng, uning ko'rsatkichlari bir nechta jarohatlar va menejer Paulo Fonseka bilan ziddiyat tufayli yomonlashdi. Shunga qaramay, mavsumning so‘nggi o‘yinida u 2021-yil 15-may kuni “ Kapitale derbisi ”da “ Latsio” ga qarshi o‘yinda 2:0 hisobida qozonilgan g‘alabada o`z hissasini qo`shdi.

Latsio 
2021-yil 19-avgustda Pedro “Roma”ning yangi bosh murabbiyi Joze Mourinoning mavsumoldi rejalariga kiritilmagani uchun “Roma”ning azaliy raqibi “ Latsio ”ga ikki yillik shartnoma asosida qo‘shildi. U 1985-yilda darvozabon Astutillo Maljiogliodan keyin to'g'ridan-to'g'ri ikki klub o'rtasidav transfer qilingan birinchi futbolchi bo'ldi. 21-avgust kuni u "Latsio"da " Empoli "ga qarshi o'yinda (3:1) debyut qildi. U "Latsio"dagi ilk golini 26-sentabr kuni "Roma"ga qarshi o'yinda urdi va bu ikki klub uchun Kapital derbisida gol urgan uchinchi futbolchiga aylandi.

Terma jamoadagi faoliyat 

2010-yil 20-may kuni Pedroni Visente del Boske boshchiligidagi Ispaniya terma jamoasiga 2010-yilgi FIFA Jahon chempionati uchun 23 kishilik tarkibiga kiritildi. To'qqiz kundan so'ng u Saudiya Arabistoniga qarshi o'rtoqlik uchrashuvida (3:2) debyut qildi. 8-iyun kuni Janubiy Afrikadagi final oldidan Polsha bilan bo'lib o'tgan so'nggi o'yinda Pedro o'zining ilk xalqaro golini urdi va Mursiyadagi Estadio Nueva Kondomina stadionida o`yinda Fernando Torresga assistentlik qildi.

O'yin uslubi 
Tezkor, ko'p qirrali va aqlli ikki oyoqda ham kuchli zarba beraoladigan hujumchi Pedro odatda chap qanot yarimhimoyachisi sifatida o'ynaydi. U ikkala qanotda ham, hujumda ham, yarim himoyada ham bir qancha pozitsiyalarda o'ynashga qodir; u Ispaniya terma jamoasida  tez-tez o'ng qanotda o`ynaydi. Chaqqon va jussasi kichik o'yinchi, u o'zining tezligi, texnikasi, dribling mahorati va himoyadagi ishi, shuningdek, gol urish va gol yaratish qobiliyati bilan tanilgan.

Yutuqlar 
Barselona B

 Tercera divizioni : 2007–08 

Barselona

 La Liga : 2008–09, 2009–10, 2010–11, 2012–13, 2014–15
 Qirol kubogi : 2008–09, 2011–12, 2014–15
 Ispaniya Superkubogi : 2009, 2010, 2011, 2013
 UEFA Chempionlar Ligasi : 2008–09, 2010–11, 2014–15
 UEFA Superkubogi : 2009, 2011, 2015
 FIFA klublar o'rtasidagi jahon chempionati : 2009, 2011

Chelse

 Premer-liga : 2016–17
 Angliya kubogi : 2017–18
 UEFA Yevropa ligasi : 2018–19

Ispaniya

 FIFA Jahon chempionati : 2010
 UEFA Yevropa chempionati : 2012 

Individual

 La Liganing eng yirik o'yinchisi : 2009–10 
 Premer-ligada oyning eng yaxshi goli : 2016 yil noyabr, 2017-yil
 UEFA Yevropa ligasining mavsumdagi tarkibi: 2018–19

Manbalar 

FC Barcelona futbolchilari
Ispaniya futbolchilari
Yashayotgan insonlar
1987-yilda tugʻilganlar